《菊花》
明代·方九功

露冷江苹雁度时，萧萧黄菊满疏篱。
寒枝带雨开仍艳，晚节凌霜赏未迟。
移傍小檐承绮席，从观深夜倒金户。
摘来冉冉香盈把，共泛西风醉莫辞。
莫惜寒花开太晚，孤怀深喜客来双。
疏枝最耐存霜圃，晚节偏宜映月窗。
同调自应兰是籍，浊醪何有玉为缸。
篱边无限陶潜兴，倒著纶巾醉未降。

作者简介：字允治，号新渠，河南南阳县人，万历十七年进士，官至南京吏部右侍郎。